Intervistë me analistin Veton Surroi - 2003-03-04
"Me Beogradin duhet të bisedojmë për të kaluarën, të tashmen dhe të ardhmen"
VS: Unë nuk mendoj se ekziston konsensusi në Kosovë rreth këtyre bisedimeve. Nuk mendoj se forma e cila është zgjedhur është e mirë dhe nuk mendoj se koha për të bërë një gjë të tillë është e mirë. Pra për shumë arsye mendoj se ky ka qenë një hap që sikurse herë të tjera në të kaluarën rreth disa çështjeve të Kosovës kryeadministratori i ka bërë vetë pa krijuar një bazë konsultative pa i analizuar gjërat. VS: Unë dyshoj se një gjë e tillë do të bëhet. Me sa di unë kjo çështje do të diskutohet në parlamentin e Kosovës ditën e enjte. Deri atëherë shpresoj dhe mendoj se do të ndodhin edhe konsultime brenda grupeve parlamentare, brenda partive se këto janë çështje pak më serioze se sa ç’është elaburimi i tetë pikave, shtatë pikave, gjashtë pikave siç bën zoti Shtainer rreth këtyre çështjeve. VS: Po unë nuk mendoj se i pengon gjë por mendoj se ka ekzistuar një vakum, një zbrazëtirë politike. Unë mendoj se brenda partive tona nuk ka ekzistuar një mendim më i avancuar rreth krijimit të politikave në Kosovë dhe unë mendoj se kjo zbrazëtirë duhet mbushur së shpejti. Unë mendoj se ky është fundi i një rruge në të cilën për shembull duhet biseduar me palën serbe për fushën energjitike ndërsa e dimë se fusha energjitike nuk që prej 4 vjetësh nuk është në duart e kosovarëve më herët nuk kanë qenë fare në duart e kosovarëve për shkak të pushtimit serb. Është shumë vështirë të debatohet rreth këtyre çështjeve pa patur një kornizë të vërtetë të politikave orientuese strategjike të Kosovës. VS: Kosova duhet të bisedojë në tri rrafshe me Beogradin. Të bisedojë për të kaluarën nga njëra anë. Dua të them se ne nuk jemi fqinjë të cilët kanë pasur disa telashe të vogla dhe tash do ti spastrojnë ato. Këtu është zhvilluar një luftë gjenocidi nga ana e Serbisë dhe kjo është një pjesë e barrës që do ta mbajmë ne këtu dhe Beogradi zyrtarë. Duhet të bisedojmë edhe për të tashmen dhe kjo është korniza e bisedimeve praktike e cila duhet të vihet brenda një kontekst më të gjerë. Dhe së treti duhet të bisedojmë lidhur me ardhmërinë. Kur jemi tek ardhmënia nuk është çështja e statusit por korniza reale e Kosovës duhet të jetë korniza e integrimeve evropiane. Beogradi dhe Prishtina do të jenë kryeqytete të vendeve që do të hyjnë brenda 10 vjetësh në Bashkimin Evropian. Ky është konteksi real i bisedimeve tona dhe brenda një kornize evropiane mund të bisedojmë edhe rreth së kaluarës edhe rreth të tashmes por edhe rreth të ardhmes statusore të Kosovës. VS: Shoqëria kosovare është treguar dinjitoze me çështjen për të bashkëpunuar me Hagën. Të gjithë liderët politik kanë shprehur gadishmërinë e tyre për të bashkëpunuar dhe kjo nuk është vënë në pyetje fare. Por unë kam kritikuar mënyrën sesi zoti Limaj është dashur të arrestohet kur ai me dinjitetin e vet shprehu gadishmërinë për tu paraqitur vetë. Shoqëria kosovare por edhe drejtësia ndërkombëtare dhe bashkësia ndërkombëtare që merret me këtë çështje do të fitonte shumë më tepër po qe se do të lavdërohej mënyra sesi qytetarët tanë e tregojnë me dinjitetin e tyre atë bashkëpunim i cili është i nevojshëm. Kjo do të tregonte shumë më tepër pjekurinë e shoqërisë sonë karshi shoqërive si Serbia ku me vite të tëra fshehen kriminelët e luftës dhe institucionet e pushtetit atje i mbrojnë kriminelët e luftës, njerëz që akuzohen për krime kundër njerëzimit. //rd//